ຈີນແລະເກົາຫລີໃຕ້ສະເໜີ ໃຫ້ການຊ່ອຍເຫລືອແກ່ຍີ່ປຸ່ນ
ຈີນແລະເກົາຫລີໃຕ້ສະເໜີໃຫ້ການຊ່ອຍເຫລືອແກ່ຍີ່ປຸ່ນ ເພື່ອຟື້ນໂຕຄືນ ຈາກໄພພິບັດ ແຜ່ນດິນໄຫວແລະຄື້ນຟອງຊຸນະມິ.
ພວກຜູ້ນໍາຂອງເກົາຫລີໃຕ້ແລະຈີນໄດ້ໃຫ້ຄໍາໜັ້ນສັນຍາໃນ ວັນອາທິດມື້ນີ້ ທີ່ຈະຊ່ອຍເຫລືອຍີ່ປຸ່ນໃຫ້ຟື້ນໂຕຄືນຈາກໄພ ແຜ່ນດິນໄຫວແລະຄື້ນຟອງຊຸນະມິ ເມື່ອວັນທີ 11 ມີນາ ນັ້ນໃນຂະນະທີ່ພວກຜູ້ນໍາເຫລົ່ານີ້ພົບປະສຸດຍອດກັນເປັນ ເວລາ 2 ມື້ ທີ່ກຸງໂຕກຽວ ທ່ານເຫວີ້ນເຈຍບາວ ນາຍົກລັດຖະມົນຕີຈີນ ແລະປະທາ ນາທິບໍດີຫລີມິອອງບັກ ແຫ່ງເກົາຫລີໃຕ້ ໄດ້ມີປະຊຸມຮ່ວມ ກັນກັບນາຍົກລັດຖະມົນຕີ ນາໂອໂຕ ກັນ ແຫ່ງຍີ່ປຸ່ນເພື່ອ ທໍາການໂອ້ລົມສົນທະນາກັນ ຊອກຫາຊ່ອງທາງຮັບມືກັບ ວິກິດການນີວເຄລຍທີ່ໂຮງໄຟຟ້າ Fukushima Daiichi ນັ້ນ ຈີນແລະເກົາຫລີໃຕ້ໄດ້ຕໍາໜິຕິຕຽນຍີ່ປຸ່ນມາກອ່ນ ທີ່ໄດ້ປ່ອຍນໍ້າທີ່ແປດເປື້ອນດ້ວຍກໍາມັນຕະພາບລົງສີນີວເຄລຍ ຈາກໂຮງງານດັ່ງກ່າວ ລົງ ໃສ່ມະຫາສະມຸດປາຊີຟິກໂດຍບໍ່ໄດ້ເຕື່ອນໃຫ້ພວກເຂົາເຈົ້າຊາບລ່ວງໜ້າ ຊຶ່ງທ່ານກັນກໍໄດ້ສະແດງຄວາມເສຍໃຈ ທີ່ປະເທດຂອງທ່ານບໍ່ໄດ້ກະທໍາເຊ່ນນັ້ນ ໃນລະຫວ່າງການພົບປະສຸດຍອດກັນຄັ້ງນີ້ ພວກຜູ້ນໍາທັງ 3 ຍັງກ່າວວ່າ ພວກທ່ານຈະແນເປົ້າໝາຍໃນປີນີ້ ໃສ່ການເຮັດໃຫ້ສໍາເລັດເສັດສິ້ນລົງ ການຄົ້ນຄວ້າກ່ຽວກັບເລື້ອງຂໍ້ຕົກລົງການຄ້າເສລີກັນໃນຂັ້ນກວ້າງຂວາງ ລະຫວ່າງປະເທດຂອງພວກທ່ານ ຜູ້ນໍາຈີນແລະຜູ້ນໍາເກົາຫລີໃຕ້ເດີນທາງໄປຮອດຍີ່ປຸ່ນໃນວັນເສົາວານນີ້ແລະໄດ້ພາກັນໄປຢ້ຽມ ຢາມສູນອົບພະຍົບແຫ່ງນຶ່ງໃນເມືອງ Fukushima ທີ່ຢູ່ຫ່າງຈາກໂຮງໄຟຟ້າທີ່ໄດ້ຮັບໄພພິ ບັດນີວເຄລຍຄັ້ງຮ້າຍແຮງທີ່ສຸດຂອງຍີ່ປຸ່ນ ພຽງ 50 ຫລັກກິໂລແມັດ ຊຶ່ງຢູ່ທີ່ນັ້ນບັນດາຜູ້ນໍາ ດັ່ງກ່າວໄດ້ໂອ້ລົມກັນກັບພວກອົບພະຍົບ ແລະສະເໜີໃຫ້ກໍາລັງໃຈແລະການສະໜັບສະໜຸນ ແກ່ພວກເຂົາເຈົ້າ